paragraph_text: Claude Pouillet (Cusance, 16. veljače 1790. – Pariz, 13. lipnja 1868.), francuski fizičar. Isprva bio učitelj fizike djeci kralja Luja XIX. (1827.), zatim podravnatelj (1829.) i ravnatelj (1832.) Konzervatorija umjetnosti i vještina. Predavao fiziku na Politehničkoj školi u Parizu (od 1831.) i bio profesor na Sorbonnei u Parizu (od 1838.). Akademik od 1837. i iste godine zastupnik Jure. Konstruirao pirheliometar, termoelektrični pirometar, tangentni kompas i druge mjerne instrumente. Istraživao je stlačivost plinova i svojstva električne struje. Glavno djelo: Opći pojmovi fizike i meteorologije (fr. Notions générales de physique et de météorologie, 1850).<ref> Pouillet, Claude, "Hrvatska enciklopedija", Leksikografski zavod Miroslav Krleža, www.enciklopedija.hr, 2015. 1838. Claude Pouillet je prvi procijenio Sunčevu konstantu, koristeći vrlo jednostavan pirheliometar, te je dobio vrijednost od 1,228 kW/m<sup>2</sup>, dosta blisko današnjim vrijednostima. Točnija mjerenja je izvršio Charles Greeley Abbot, između 1902. i 1957., te je dobio vrijednost između 1,322 i 1,465 kW/m<sup>2</sup>.